钦定古今图书集成/理学汇编/文学典/第081卷 > 王及
## 钦定古今图书集成/理学汇编/文学典/第081卷 > 王及

按《宁海县志》：“及字达之，槐里人。乾道进士，授会稽尉，
调建康录事参军。荐知永嘉，改诸暨，禁奸慝，惠善良，
行荒政，贷逋税，隐然有古循良风。秩满，主管福建路
机宜文字，入为太学博士，再转为丞，两当班对，所言
皆切治体，见诸施用。请外补，出守信州，致仕，卒，年六
十九。阶朝奉大夫。及学问器度，精通渊远，为诗文粹”
而有法，每得人片言只字，抄聚以寓品裁，命曰“药笼。”
取前人立身行己之事与志合者，及诸时事之变，从
而折衷之，命曰“自信。”命所为文稿曰《知过》。勇自刻励，
老不少衰。有《桃源杂著》三十卷。